Feltsykehus

Historie 
miniatyr|Sveriges Røde Kors' feltsykehus i Busan, 1950.
Lasarett er en tidligere betegnelse på militære sykehus, men ble opprinnelig brukt om fasiliteter hvor pasienter med smittsomme sykdommer ble isolert og satt i karantene.

miniatyr|Et feltsykus fra US Army i 2000.
Begrepet ble opprinnelig brukt i militærmedisin (som Mobile Army Surgical Hospital), men det har også blitt brukt for å beskrive alternative behandlingssteder brukt i katastrofer og andre nødssituasjoner.

Et feltsykehus er satt opp med medisinsk personell og består gjerne av telt, eller oppblåsbare strukturer, slik at det lett kan settes opp. I et urbant miljø er feltsykehuset ofte etablert i et lett tilgjengelig og godt synlig bygg (som restauranter, skoler, hoteller og liknende).
miniatyr|Tidlig i koronapandemien ble konferansesentre ansett for å være ideelle steder for feltsykehus på grunn av deres eksisterende infrastruktur (elektrisitet, vann, kloakk).
Feltsykehus er også brukt ved sykdomsutbrudd og pandemier. Koronapandemien førte til etablering av feltsykehus i mange deler av verden.

 Beskyttelse 
Internasjonal humanitær rett som Genèvekonvensjonene inkluderer forbud mot å angripe leger, ambulanser, sykehusskip eller feltsykehusfasiliteter som viser et Røde Kors, en Røde Halvmåne eller annet emblem relatert til Den internasjonale Røde Kors- og Røde Halvmånebevegelsen; bevisst angripe eller på annen måte forårsake skade på disse helseinstitusjonene (spesielt under krigføring eller væpnede konflikter) kan utgjøre en krigsforbrytelse.

 Norske forhold 
Forsvarets sanitet er satt opp til å drifte et ROLE 2 feltsykehus.

 Kategorier 
I NATO er den medisinske behandlingen inndelt i kategorier, ROLEs, som beskriver kapabilitet og kapasitet.

ROLE 1 representerer den umiddelbare medisinske hjelpen som gis på skadestedet eller nærmeste tilgjengelige sted. Dette kan inkludere førstehjelp, livreddende tiltak og stabilisering av pasienten.

ROLE 2  er en behandlingsinstallasjon (typisk feltsykehus) med mulighet til å utføre triage og skadebegrensende kirurgi.

ROLE 3 kan være sivile akuttsykehus med traumefunksjon, for pasienter som trenger mer krevende medisinsk behandling.

ROLE 4  er sykehus som har mulighet til å gi spesialisert behandling inkludert rekonstruktiv kirurgi og rehabilitering.

 Referanser 

 Eksterne lenker 
 Røde Kors feltsykehus

Kategori:Helseinstitusjonstyper
Kategori:Militærsykehus